Д О К У М Е Н Т А Ц И Я

ЗА ОБЩЕСТВЕНА ПОРЪЧКА ПО РЕДА НА ГЛАВА ДВАДЕСЕТ И ШЕСТА ОТ ЗОП ЧРЕЗ СЪБИРАНЕ НА ОФЕРТИ С ОБЯВА НА СТОЙНОСТ ПО ЧЛ. 20, АЛ. 3, Т. 2 ОТ ЗОП С ПРЕДМЕТ:

**„Доставка чрез покупка на нов високопроходим автомобил за нуждите на „Дунав Мост Видин – Калафат” АД”**

2018 г.

1. ОБЯВА ЗА СЪБИРАНЕ НА ОФЕРТИ.
2. УКАЗАНИЯ ЗА ИЗГОТВЯНЕ НА ДОКУМЕНТАЦИЯ ЗА ВЪЗЛАГАНЕ НА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА.
3. ВЪЗЛОЖИТЕЛ

Официално наименование: „Дунав мост Видин- Калафат”АД, ЕИК 202623635, с адрес по със седалище: област Видин, община, с. Антимово 3776, ж.к.”Местност Гриндури”,ул. „96” N.4.

Интернет адрес: www.vidincalafatbridge.bg.адрес на профила на купувача.

1. ПРЕДМЕТ НА ПОРЪЧКАТА.

Предметът на настоящата процедура е: **„Доставка чрез покупка на нов високопроходим автомобил за нуждите на „Дунав Мост Видин – Калафат” АД**”. Характеристиките и спецификите на доставката са описани в Техническата спецификация към обяватаза събиране на оферти.

1. ОБХВАТ НА ДЕЙНОСТИТЕ В ПОРЪЧКАТА. Количеството и характеристиките на предмета на поръчката са описани в Техническaтa спецификация, част от настоящата документация -Приложение Образец 10. При изготвяне на документацията и предложението за изпълнение на поръчката участниците следва да се съобразят с изискванията, поставени в Техническата спецификация.

Забележка: От участие в процедурата ще бъдат отстранявани участници, чиито предложения за изпълнение на поръчката не отговарят на Техническата спецификация на Възложителя.

1. СРОК ЗА ИЗПЪЛНЕНИЕ НА ПОРЪЧКАТА: Участниците предлагат срок за изпълнение на доставката. Срокът се предлага в календарни дни. Срокът се предлага в цяло число. Предложеният срок за доставка не може да бъде по-дълъг от60календарни дни, считано от подписване на договора за възлагане на обществената поръчка с изпълнителя. Участниците предлагат гаранционен срок. Изпълнението на договора е до датата на изтичане на гаранционния срок.
2. КРИТЕРИЙ ЗА ОЦЕНКА НА ОФЕРТАТА;

Обществената поръчка се възлага въз основа на икономически най-изгодната оферта. На основание чл. 70, ал. 2, т. 3 от ЗОП, икономически най-изгодната оферта се определя въз основа на критерия оптимално съотношение качество/цена. Офертите се оценяват въз основа на методика за определяне на комплексна оценка, съдържащи показателите и относителната им тежест - Приложение №9към настоящата документация.

1. ПРОГНОЗНА СТОЙНОСТ НА ПОРЪЧКАТА :

Прогнозна стойност на поръчката се определя в български лева и е до сумата от 69 999.00 лв. (седемдесет хиляди лева) без ДДС.

Забележка: Участник, предложил оферта с цена по-висока от прогнозната стойност ще бъде отстранен от последващо оценяване и класиране.

1. ОБЩИ ИЗИСКВАНИЯ:
	1. В процедурата за възлагане на обществената поръчка може да участва, като подава оферта, всяко българско или чуждестранно физическо или юридическо лице или техни обединения, както всяко друго образувание, което има право да изпълнява строителство, доставки или услуги, съгласно законодателството на държавата, в която то е установено и което отговаря на изискванията, посочени в Закона за обществените поръчки и обявените изисквания от Възложителя в настоящите указания за участие.Не се допуска пряко или косвено участие в настоящата обществена поръчка на дружества, регистрирани в юрисдикции с преференциален данъчен режим и на контролираните от тях лица, включително и като член на гражданско дружество/консорциум в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици.

Свързани лица не могат да бъдат самостоятелни кандидати или участници в една и съща процедура.

* 1. Представянето на оферта за участие в настоящата процедура, задължава участникът да приеме напълно всички изисквания и условия, посочени в тези указания за участие, при спазване на Закона за обществените поръчки. Представянето на оферта, която не отговаря на условията на възложителя ще доведе до отстраняване на съответния участник.

Във връзка с провеждането на обществената поръчка и подготовката на офертите от участниците за въпроси, които не са разгледани в настоящите указания, се прилагат разпоредбите на Закона за обществените поръчки и подзаконовите нормативни актове по прилагането му.

В случай, че участниците в процедурата представят документи на език, различен от българския, и същите са представени и в превод на български език, при несъответствие в записите при различните езици, за валидни се считат записите на български език.

Съгласно чл. 101, ал. 8 от ЗОП, всеки участник в процедура за възлагане на обществена поръчка има право да представи само една оферта. Възложителят не допуска представяне на варианти в офертата.

При неспазване на това изискване, Възложителят може да отстрани съответния участник от обществената поръчка.

* 1. Обединения: В случай, че участникът е обединение, което не е юридическо лице, съответствието с критериите за подбор се доказва от един или повече от участниците в обединението, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договор за създаване на обединението.

В случай, че участникът е обединение, в офертата се представя копие от документи, от които е видно правното основание за създаване на обединението, както и следната информация във връзка с конкретната обществена поръчка:

- всички членове на обединението са отговорни солидарно - заедно и поотделно, за изпълнението на договора;

- е определен представляващият член на обединението, който е упълномощен да задължава, да получава указания за и от името на всеки член на обединението;

- правата и задълженията на участниците в обединението;

- разпределение на отговорността между членовете на обединението;

- дейностите, които ще изпълнява всеки член на обединението.

Когато не са приложени копия от документи, съдържащи горепосочената информация, участникът ще бъде отстранен от участие в обществената поръчка.

Възложителят **не поставя и няма изискване за създаване на юридическо лице,** в случай, че избраният за Изпълнител участник е обединение от физически и/или юридически лица. В случай че спечелилият участник е обединение, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

* 1. Използване капацитета на трети лица или подизпълнители.
1. Участникът изцяло отговаря за работата на подизпълнителите. Участниците представят декларация за отсъствие на обстоятелствата попо чл. 54, ал. 1, т. 1, 2 и 7 от ЗОП за всеки един от подизпълнителите, а изискванията към тях се прилагат съобразно вида и дела на тяхното участие.

Участниците посочват в заявлението или офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Ако участникът предвижда използването на подизпълнители, то следва да се спази редът на чл. 66 от ЗОП.

1. Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност. Ако участникът предвижда използването на трети лица то следва да се спази редът на чл. 65 от ЗОП.

Когато участникът се позовава на капацитета на трети лица, трябва да докаже, че ще разполага с техните ресурси, като представи документи за поетите от третите лица задължения.

Възложителят може да поиска от участника да замени посоченото от него трето лице, ако то не отговаря на някое от условията.

* 1. Изисквания за лично състояние на участниците:
		1. Възложителят отстранява участник, за когото:

1. е осъден с влязла в сила присъда, освен ако е реабилитиран, за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е налице конфликт на интереси, който не може да бъде отстранен.

* + 1. Възложителят отстранява от процедурата участник, който е обединение от физически и/или юридически лица и за член на обединението е налице някое от основанията за отстраняване, посочени в чл. 54, ал. 1, т. 1-5 и т. 7 от ЗОП и основанията по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС). Декларация за липса на обстоятелствата по чл. 54, ал. 1, т. 1-5 и т. 7 от ЗОП и чл. 3,т. 8 от ЗИФОДРЮПДРКТЛТДС се представят за всеки член на обединението.
		2. Декларацията за липсата на обстоятелствата по чл. 54, ал. 1, т. 1, 2 и 7 ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3 – 5 ЗОП се подписва от лицето, което може самостоятелно да го представлява. При подписване на договора за обществена поръчка участникът, определен за изпълнител, е длъжен да представи актуални документи, удостоверяващи декларираните обстоятелства по чл.54 от ЗОП.
1. ИЗИСКВАНИЯ ЗА ИКОНОМИЧЕСКО И ФИНАНСОВО СЪСТОЯНИЕ:

Възложителят не поставя изисквания за финансови и икономически условия.

1. ИЗИСКВАНИЯ ЗА ТЕХНИЧЕСКИ И ПРОФЕСИОНАЛНИ СПОСОБНОСТИ:

Възложителят не поставя изисквания за технически и професионални способности.

1. ИЗИСКВАНИЯ ЗА ГОДНОСТ ЗА УПРАЖНЯВАНЕ НА ПРОФЕСИОНАЛНА ДЕЙНОСТ:

Възложителят не поставя изисквания за вписване в професионални регистри и такива са неприложими.

1. УКАЗАНИЯ ЗА ИЗГОТВЯНЕТО НА ТЕХНИЧЕСКОТО ПРЕДЛОЖЕНИЕ:

Към техническо предложение за изпълнение се прилага:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя(Приложение № 11)

в) декларация за съгласие с клаузите на приложения проект на договор (Приложение № 5);

г) декларация за срока на валидност на офертата (Декларация за срока на валидност на офертата);

Предложението за изпълнение се изготвя по образец, като същото следва да е в съответствие с техническата спецификация и изискванията на възложителя.

Участник, към чието техническо предложение не отговаря на посочените изисквания, ще бъде отстранен от участие в поръчката.

1. УКАЗАНИЯ ЗА ИЗГОТВЯНЕТО НА ЦЕНОВОТО ПРЕДЛОЖЕНИЕ:

При изготвяне на офертата всеки Участник трябва да се придържа точно към условията, обявени от Възложителя на обществената поръчка, посочени в настоящата документация и техническите спецификации.

Ценовото предложение за изпълнение на обществената поръчка се изготвя по Образец № 12. Участниците предлагат обща цена за изпълнението обществената поръчка.

От участие в процедурата се отстранява участник, предложил цена за изпълнение на поръчката по-висока от определената в раздел I т. 6по-горе в документацията.

При разлика между сумите изразени с цифри и думи, за вярно се приема словесното изражение на сумата.

1. СЪДЪРЖАНИЕ НА ОФЕРТАТА:

Участниците окомплектоват необходимите документи в запечатана непрозрачна опаковка. Запечатаната непрозрачна опаковка съдържа:

* 1. Опис на Представените документи (в свободен текст);
	2. Заявление за участие(Образец № 1 );
	3. Декларация за липса на обстоятелствата по чл. 54, ал.1,т.1,2 и 7 от ЗОП (Образец №2);
	4. Декларация по чл.54, ал.1, т.3-5 от ЗОП (Образец № 3);
	5. Документи за доказване на предприетите мерки за надеждност, когато е приложимо;
	6. Копие от документ, от който е видно правното основание за създаване на обединението, както и следната информация във връзка с конкретната обществена поръчка:

- всички членове на обединението са отговорни солидарно - заедно и поотделно, за изпълнението на договора;

- е определен представляващият член на обединението, който е упълномощен да задължава, да получава указания за и от името на всеки член на обединението;

- правата и задълженията на участниците в обединението;

- разпределение на отговорността между членовете на обединението;

- дейностите, които ще изпълнява всеки член на обединението.

* 1. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици - (Образец № 4).
	2. Декларация, че участникът не е свързано лице по смисъла на Закона за обществените поръчки с други участници в обществената поръчка – Образец № 8.
	3. Декларация за ползване на подизпълнител - Образец № 6 (ако е приложимо) и доказателства за съгласието на подизпълнителя (ако е приложимо).
	4. Техническо предложение, съдържащо:

а)документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя (Образец 11)

в) декларация за съгласие с клаузите на приложения проект на договор (Образец № 5);

г) декларация за срока на валидност на офертата (Образец № 7);

* 1. Ценово предложение (Образец № 12);

 Цената трябва да бъде посочена в български лева, с точност до втория знак след десетичната запетая.

1. СРОК НА ВАЛИДНОСТ НА ОФЕРТАТА:

Срок на валидност на офертите –съгласно условията на обявата за обществена поръчка на стойност по чл. 20, ал. 3 от ЗОП. Възложителят може да изиска от класираните участници да удължат срока на валидност на офертите си до момента на сключване на договора за изпълнение на обществената поръчка.

1. УСЛОВИЯ И РЕД ЗА ПОЛУЧАВАНЕ НА РАЗЯСНЕНИЯ ПО ДОКУМЕНТАЦИЯТА ЗА УЧАСТИЕ:

Всяко лице може да поиска писмено от Възложителя разяснения по документацията за участие най-късно до 3 дни преди изтичането на срока за получаване на оферти всеки работен ден между 9:00 ч. и 17:00 ч..

Възложителят най-късно на следващия работен ден от постъпване на искането, публикува писмените разяснения по условията на обществената поръчка в Профил на купувача: www.vidincalafatbridge.bg, към обществената поръчка. В разясненията не се посочва информация за лицата, които са ги поискали.

1. СРОК И МЯСТО ЗА ПОЛУЧАВАНЕ НА ОФЕРТИТЕ:
2. Офертите на участниците ще се приемат до 17:00 часа на деня, посочен в обявата за събиране на офертина адрес: 3700, гр. Видин, ,ул. „Цар Александър II” N.16.

Оферта изпратена по пощата, трябва да е постъпила при Възложителя в срока определен за приемане на офертите, в противен случай тя не се разглежда и се връща на участника.

Офертите се представят в писмен вид на български език, на хартиен носител взапечатана непрозрачна опаковка.

Върху опаковката се изписва:

До„Дунав мост Видин- Калафат” АД, с адрес: 3700 , гр. Видин, ,ул. „Цар Александър II” N.16

Документи за участие в обществена поръчка по реда на глава двадесет и шеста от ЗОП чрез събиране на оферти с обява на стойност по чл. 20, ал. 3, т. 2 от ЗОП с предмет: **„Доставка чрез покупка на нов високопроходим автомобил за нуждите на „Дунав Мост Видин – Калафат” АД”**

**Наименование на участника:**

**Участниците в обединението /когато е приложимо/:**

**Адрес за кореспонденция:**

**Телефон, факс или електронен адрес:**

1. За получените оферти по обществената поръчка се води самостоятелен регистър, в който се отбелязва подателя на офертата, номер, дата и час на получаване, както и причините за връщане на офертата, когато е приложимо.
2. При получаване на офертата върху опаковката на участника се отбелязват поредният номер, датата и часът на получаването, за което на приносителя се издава документ.
3. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.Тези обстоятелства се отбелязват във входящия регистър на възложителя.
4. Възложителят ще удължи срока с най-малко три дни, когато в първоначално определения срок са получени по-малко от три оферти. След изтичане на така удължения срок възложителят разглежда и оценява получените оферти независимо от техния брой.
5. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в горепосоченият регистър. В този случаи не се допуска приемане на оферти от лица, които не са включени в списъка.
6. УСЛОВИЯ И РЕД ЗА ПРОВЕЖДАНЕ НА ПРОЦЕДУРАТА:
7. Разглеждане, оценка и класиране на оферти

Отварянето на офертите се извършва на втория работен ден след изтичане на срока за подаване на оферти от 11:00 часа на адрес 3700 , гр. Видин, ,ул. „Цар Александър II” N.16.

Провеждането и документирането на настоящата обществена поръчка се извършва в съответствие с разпоредбите на глава 26 от Закона за обществените поръчки и глава 9 от Правилника за прилагане на Закона за обществените поръчки .

Разглеждането и оценката на получените оферти се извършва от комисия, назначена от възложителя със заповед.

Членовете на комисията представят на възложителя декларация, съгласно чл. 51, ал. 8 от Правилника за прилагане на Закона за обществените поръчки за липсата на обстоятелства по чл. 103, ал. 2 ЗОП след получаване на списъка с участниците и на всеки етап от поръчката, когато настъпи промяна в декларираните данни.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Комисията съставя протокол за разглеждането и оценката на офертите и за класирането на участниците.

Протоколът се представя на възложителя за утвърждаване, след което в един и същи ден се изпраща на участниците и се публикува в профила на купувача.

1. СКЛЮЧВАНЕ НА ДОГОВОР:
2. Условия за сключване на договора:

Договорът се сключва при условията на чл. 194, ал.1 от ЗОП. При сключване на договора, определения за изпълнител представя документите, издадени от компетентен орган, за удостоверяване на липсата на обстоятелствата по чл. 54, ал. 1, т. 1, 2 и 7 от ЗОП и декларации за липсата на обстоятелства по чл. 54, ал. 1, т. 2, 3 и 5 от ЗОП.

При подписване на договора за обществена поръчка участникът, определен за изпълнител, е длъжен да представи следните документи :

* Свидетелство за съдимост за обстоятелствата по чл. 54, ал. 1, т. 1 от ЗОП на лицата, подписали декларации по чл. 54, ал. 1, т.1 и 2 от ЗОП освен когато законодателството на държавата, в която е установен, предвижда включването на някое от тези обстоятелства в публичен регистър или предоставянето им служебно на възложителя;
* Удостоверение за регистрация по БУЛСТАТ и Удостоверение за данъчна регистрация - в случай, че Участникът, избран за Изпълнител е подал оферта под формата на обединение, което не е юридическо лице.
* Удостоверение от органите по приходите и удостоверение от общината по седалището на възложителя и на участника - за обстоятелството по чл. 54, ал. 1, т. 3 от ЗОП.

Договорът за обществена поръчка не се сключва с участник, определен за изпълнител, който при подписване на договора:

* откаже да сключи договор;
* не представи някой от другите посочените документи;
* не отговаря на изискванията на чл. 54,ал., т.1-5 и т.7 от ЗОП.
1. Съдържание на договора:

Договорът за обществена поръчка включва задължително всички предложения от офертата на участника, въз основа на които е определен за изпълнител.

1. Изменение на договора:

В случаите по чл. 116, ал. 1, т. 6 от ЗОП изменение на договор е допустимо, при условие че след изменението общата стойност на договора не надхвърля праговите стойности по чл. 20, ал. 3 от ЗОП.

1. ДОГОВОР ЗА ПОДИЗПЪЛНЕНИЕ:

Изпълнителят сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща копие от договора или допълнителното споразумение на възложителя заедно с доказателства, че са изпълнени условията по чл.66, ал. 1, 2 и 11 от ЗОП.

Приложения:

1. Заявление за участие- Приложение № 1;
2. Декларация за липса на обстоятелствата по чл. 54, ал.1, т.1,2 и 7 от ЗОП - Приложение № 2;
3. Декларация за липса на обстоятелствата по чл. 54, ал.1, т.3-5 от ЗОП- Приложение № 3;
4. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици - Приложение №4;
5. Декларация за съгласие с клаузите на приложения проект на договор - Приложение № 5;
6. Декларация за ползване на подизпълнител - Приложение № 6;
7. Декларация за срока на валидност на офертата - Приложение № 7;
8. Декларация, че участникът не е свързано лице по смисъла на Закона за обществените поръчки с други участници в обществената поръчка – Образец № 8;
9. Методика за определяне на комплексна оценка – Приложение № 9;
10. Техническа спецификация - Приложение № 10;
11. Предложение за изпълнение на поръчката – Приложение № 11;
12. Ценово предложение - Приложение № 12;
13. Проект на договор - Приложение № 13;